cyanic-selkie/wikianc huggingface dataset:
Նիկոլո Պագանինի (ֆիլմ)
«Նիկոլո Պագանինի» («Никколо Паганини») Նիկոլո Պագանինիի կյանքի և ստեղծագործության մասին քառասերիանոց հեռուստատեսային գեղարվեստական ֆիլմ, որը թողարկվել է իտալացի մեծ ջութակահար և կոմպոզիտորի ծննդյան 200-ամյակի կապակցությամբ։ Նկարահանվել է Ա. Կ. Վինոգրադովի «Պագանինիի դատապարտումը» գրքի մոտիվներով ԽՍՀՄ պետական հեռուստառադիոընկերության պատվերով 1982 թվականին։
Սյուժե
Յուլիուս Շմիդտը՝ Նիկոլո Պագանինիի կենսագիրը, պատմելով իտալացի մեծ կոմպոզիտորի և ջութակահարի կյանքի, նրա վերելքների, անկումների, սիրո և կաթոլիկ եկեղեցու հետ կոնֆլիկտների մասին, փորձում է հասկանալ հանճարի բնույթը, բացահայտել Պագանինիի ստեղծագործությունների հանճարեղության պատճառը։
Արտաքին հղումներ
Կատեգորիա:1982 ֆիլմեր Կատեգորիա:Ռուսերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Խորհրդային կենսագրական ֆիլմեր Կատեգորիա:Ռուսական պատմական ֆիլմեր
Վամպիրի օրագրերը
Վամպիրի օրագրերը (The Vampire Diaries) ամերիկյան գերբնական դրամա է՝ հիմնված Լիզա Ջեյն Սմիթի համանուն վիպաշարի վրա։ Հեռուստասերիալը ստեղծել են Քևին Ուիլյամսոնը և Ջուլի Պլեքը։ Պրեմիերան կայացել է The CW հեռուստաալիքով 2009 թ. սեպտեմբերի 10-ին և ավարտվել է 2017 թ. մարտի 10-ին՝ ութ եթերաշրջանների ընթացքում հեռարձակելով 171 մաս։
Հեռուստասերիալի առաջին մասը The CW հեռուստաընկերության համար գրավեց ամենամեծ լսարանը, որ երբևէ ունեցել էր 2006 թ.-ին իր գործունեությունը սկսելուց հետո ։ Առաջին եթերաշրջանը գրանցեց միջինը 3,60 մլն. դիտորդ ։ Այն հեռուստաընկերությունում եղել է ամենաբարձր ցուցանիշ արձանագրած հեռուստասերիալը նախքան Նետ հեռուստասերիալը։ Հեռուստասերիալը ստացել է բազմաթիվ մրցանակներ՝ շահելով չորս Հասարակության Ընտրություն և բազմաթիվ Երիտասարդական Ընտրություն։
2015 թվականի ապրիլի 6-ին գլխավոր դերասանուհի Նինա Դոբրևը Ինստագրամի միջոցով հաստատեց, որ գլխավոր դերասաններից մեկի՝ Մայքլ Տրևինոյի հետ (ով մարմնավորում է Թայլեր Լոքվուդի դերը) կլքի հեռուստասերիալը 6-րդ եթերաշրջանից հետո։ Դոբրևը վերադարձավ՝ 7-րդ եթերաշրջանի ավարտի համար կադրից դուրս խոսք ձայնագրելու ։  Տրևինոն որպես հրավիրված աստղ հայտնվեց 7-րդ եթերաշրջանում և վերադարձավ հեռուստասերյալ 8-րդ եթերաշրջանում  ։ 2016 թվականի մարտի 11-ին  The CW-ն հաստատեց 8-րդ եթերաշրջանի նկարահանումը, բայց 2016 թվականի հուլիսի 23-ին հայտարարվեց, որ 8-րդ եթերաշրջանը, որը բաղկացած է 16 մասից, կլինի վերջինը ։ Վերջին եթերաշրջանը սկսվեց հեռարձակվել 2016 թվականի հոկտեմբերի 21-ին ։
Ընդհանուր ակնարկ
Իրադարձությունները զարգանում են Միստիկ Ֆոլս հորինված քաղաքում, Վիրջինիա նահանգ։ Քաղաք, որը սկսած 19-րդ դարի վերջին Նոր Անգլիայի գաղթականներով բնակեցվելուց հետո լի է գերբնական պատմություններով։ Այն ներկայացնում է Ելենա Գիլբերտի (Նինա Դոբրև) կյանքը, մի դեռահաս աղջիկ, ով հենց նոր է կորցրել ծնողներին ավտովթարի ժամանակ։ Նա սիրահարվում է հարյուրվացուներկուամյա մի վամպիրի՝ Ստեֆան Սալվատորե անվամբ (Փոլ Ուեսլի)։ Նրանց հարաբերությունները ավելի ու ավելի են բարդանում երբ Ստեֆանի առեղծվածային անցյալ ունեցող ավագ եղբայրը՝ Դեյմոն Սալվատորե (Իան Սոմերհոլդեր) վերադառնում է՝ իրենց նախկին սիրուն՝ Քեթրին Փիրսին, ով ունի ճիշտ Ելենայի տեսքը, ետ բերելու նպատակով։ Չնայած Դեյմոնը սկզբում բացասական կերպար էր և ատելություն էր տածում իր եղբոր նկատմամբ իրեն վամպիր դարձնելու պատճառով, հետագայում նա հաշտվում է Ստեֆանի հետ և սիրահարվում Ելենային՝ կառուցելով սիրային եռանկյունի։ Երկու եղբայրները պաշտպանում են Ելենային, քանի որ առերեսվում են իրենց քաղաքի համար վտանգ ներկայացնող տարբեր չարագործների, ներառած  Քետրինին։ Երկու եղբայրների պատմությունը և քաղաքի առեղծվածը բացահայտվում է հետահայաց տեսարանների միջոցով հեռուստասերիալի զարգացման ընթացքում։
Դերերում
Չնայած նրան, որ հեռուստաշոուն հիմնված է համանուն գրքերի վրա, շատ կերպարներ փոփոխված են, սյուժեն` նույնպես։ Նինա Դոբրեվը մարմնավորում է միանգամից երեք կերպարներ՝ Ամարա, Ելենա Գիլբերտին, Քեթրին Փիրսին, ով հայտնի է նաև որպես Կատերինա Պետրովա ։ Ելենան շատ արագ ներգրավվում է տարբեր գերբնական իրադարձություններում։ Փոլ Ուեսլին մարմնավորում է Սայլասին, Թոմասին, Ստեֆան Սալվատորին ` վամպիր-եղբայրներից մեկին, ով ավելի բարեսիրտ ու զգացմունքային է, քան իր եղբայր Դեյմոն Սալվատորը։ Վերջինիս մարմնավորում է Իեն Սոմերհոլդերը ։ Դաժան վամպիրը սերիալի սկզբում բացասական կերպար է, բայց աստիճանաբար ցույց է տալիս իր մարդկայնությունը և այն, որ անտարբեր չէ մարդկանց նկատմամբ։ Սթիվեն Ռ. ՄաքՔուինը մարմնավորում է Ջերեմի Գիլբերտին` Ելենայի եղբորը ։ Սառա Քեննինգը մարմնավորում է Ջեննա Սոմերսին. նա Ելենայի ու Ջերեմիի մորաքույրն ու խնամակալն է (խնամում է նրանց ծնողների ողբերգական մահից հետո)։ Քեթ Գրեհեմը խաղում է Բոննի Բենետի դերը. նա Ելենայի լավագույն ընկերուհին է, ինչպես նաև՝ կախարդ։ Քենդիս Աքքոլան մարմնավորում է Քերոլայն Ֆորբսի դերը, նա նույնպես Ելենայի ընկերուհին է։2-րդ սեզոնից Ժոզեֆ Մորգանը մարմնավորում է Կլաուս Մայքլսոնի դերը։ Քլեր Հոլթը խաղում է Կլաուսի փոքր/խորթ քրոջ՝ Ռեբեկա Մայքլսոնի դերը
Կերպարներ
Ելենա Գիլբերտ։ Ամարայի չորրորդ ու միակ ողջ մնացած նմանակն է։ Վամպիր է դարձել երրորդ սեզոնի վերջում։ Ելենան սերիալի ու գրքի գլխավոր հերոսուհին է։ Նա ապրում է Միստիք Ֆոլլս գերբնական քաղաքում, Սալվատոր եղբայրների տանը։ Նախկինում նա ապրում էր Գիլբերտների տանը, բայց իր եղբոր որսորդ դառնալուց ու մահանալուց հետո, նա այրում է տունն ու տեղափոխվում Դեյմոնի ու Ստեֆանի տուն։ Ելենայի շուրջ պատմությունը սկսվում է երբ նա ծնողների հետ վթարի է ենթարկվում, ծնողները մահանում են, իսկ նա փրկվում է Ստեֆան անունով վամպիրի շնորհիվ, ով եկել էր գտնելու իր նախկին սիրո՝ Քեթրինի նմանակին, հենց Ելենային։ Այնուհետև Ստեֆանը հիպնոսացնում է Ելենային ու նա կորցնում է հիշողությունը։ Նրանք երկրորդ անգամ հանդիպում են ավագ դպրոցում, երբ Ելենան սգի մեջ էր, ծնողների մահվանից հետո։ Ելենան սիրահարվում է Ստեֆանին, իսկ հետո ծանոթանում Ստեֆանի մեծ եղբոր Դեյմոն Սալվատորեի հետ։ Հետագայում Ելենան խզում է հարաբերությունները Ստեֆանի հետ սկսելով հանդիպել Դեյմոնի հետ։ Ելենայի արյունն օգտագործելու համար Միստիք Ֆոլլս է գալիս ամենահին վամպիրը՝ Կլաուս Մայքլսոնը, ով ցանկանում էր հիբրիդ դառնալ ու հիբրիդների բանակ ստեղծել։ Կլաուսի մոտ ստացվում է հիբրիդ դառնալ, սպանելով Ելենայի միակ հարազատին, մորաքույր Ջեննային, բայց Կլաուսին չի հաջողվում ստեղծել իր ցանկացած բանակը։ Ելենան չորրորդ սեզոնում տառապում է վամպիր դառնալու սկզբնական շրջանում, իսկ հետո՝ եղբոր մահվանից հետո անջատում է զգացմունքները դառնալով անզգա։ Եղբոր վերադարձից հետո Ելենան ապաքինվում է ու շարունակում իր կյանքով ապրել։ Հինգերորդ սեզոնում Ելենան իմանում է որ մահացել է իր ընկերուհին Բոննին՝ փորձելով փրկել Ջերեմիին։ 6 եթերաշրջանում Ելենան փորձում է հաշտվել Դեյմոնի կորստի հետ։ Հետո նա փորձում է վերադառնալ քոլեջ և շարունակել ուսումը։ Մետտը անհանգստանւմ է Ջերիմմի համար, քանի որ նա դժվար է տանում Բոննի կորուստը:Բոլորը կարծում են, որ Ստեֆանը թողել էր Ֆոլլսը որ գտներ մի ճանապարհ դեպի Դեյմոնը և Բոննին, բայց ճշմարտությունն  ցնցում է իր ընկերներին։
Քեթրին Փիրս։ Քեթրին Փիրսը կամ Կատերինա Պետրովան Ամարայի երրորդ նմանակն էր։ Կատերինան ծնվել է Բուլղարիայում։ Իմանալով նրա նմանակ լինելու մասին Կլաուսը սկսում է նրան հետապնդել։ Մինչ այդ, նա ապորինի երեխա է ունենում, ու ընտանիքը նրան զրկում է երեխային տեսնելու հնարավորությունից ու տանում է երեխային։ Հետագայում նրա երեխան՝ Նադիան, հայտնվում է սերիալի հինգերորդ սեզոնում։ Կատերինան Կլաուսյից փաղչելու համար օգտագործում է վամպիր Ռոուզի արյունը, խմելով ու ինքնասպան լինելով։ Կատերինան վամպիր է դառնում ու նրա ուժն այլևս անպետք է լինում Կլաուսի համար։ Կլաուսը վրեժխնդիր լինելու համար սկսում է հետապնդել Կատերինային, սպանում է նրա ընտանիքի բոլոր անդամներին։ Կատերինայի փախուստը տևում է հինգ հարյուր տարի, մինչև իր մահը։ Կատերինան դառնում է ազնվական ու գնում է Միստիք Ֆոլլս, սիրավեպ սկսելով Սալվատոր եղբայրների հետ։ Հետո նրան ձերբակալում են իմանալով նրա վամպիր լինելու մասին։ Դրանից հարյուր տարի անց Կատերինան վերադառնում է Միստիք Ֆոլլս, այս անգամ նոր ցանկություններով։ Կատերինան բազմաթիվ անգամներ է ցավ պատճառում իր նմանակին՝ Ելենային, նույնիսկ սպանում է նրա եղբորը։ Նա խմում է վամպիրին մարդ դարձնող դեղն ու մարդ դառնում, հետագայում նա սկսում է ծերանալ, ժամանակը նրանից վերցնում է այն տարիները որոնց ընթացքում նա չի ծերացել։ Կատերինան իր աղջկան գտնում է հինգերորդ սեզոնում, երբ արդեն մահվան շեմին էր։ Նրա օգնությամբ նա մտնում է Ելենայի մարմին։ Իսկ հետո տեսնում է թե ինչպես է իր աղջիկը մահանում, հիբրիդի կծոցի պատճառով։ Նադիան միայն մահվան շեմին է մորը ներում իրեն չգտնելու համար։ Քեթրինին սպանում է հենց այն տղամարդն ում նա սիրում էր՝ Ստեֆան Սալվատորը։ Քեթրինի դերը նույնպես կատարում է Նինա Դոբրևը։
Արյունարբու Մերի
Արյունարբու Մերի (Bloody Mary), անգլիական քաղաքային լեգենդ, համաձայն որի, եթե մութ սենյակում հայելու առջև երեք անգամ բարձրաձայն արտասանես «Արյունարբու Մերի», ապա կհայտնվի նրա հոգին։ Մերիի մասին լեգենդը կարելի է դասել թե հոգիների, և թե վհուկների մասին լեգենդների դասին ։
Անվան տարբերակներ
Չնայած այն հանգամանքին, որ «Արյունարբու Մերի» արտահայտությունը մտել է անգլերենի մեջ և ծանոթ է անգլախոս ցանկացած մարդու, գոյություն ունեն վհուկի անվան տարբերակներ։ Տարբեր աղբյուրներում կարելի է հանդիպել տարբեր անվանումների՝ Արյունարբու ոսկորներ, Դժոխային Մերի, Մերի Ուորթ, Մերի Ուորթինգթոն, Մերի Ուոլես, Մերի Լյու, Մերի Ջեյն, Սալլի, Քեթթի, Ագնես, Սև Ագնես։ Սկանդինավյան աղբյուրներում հանդիպում է Մադամ Սվարթ անունով։ Սվարթը սկանդինավյան լեզուներում նշանակում է «սև»։ Հետաքրքրական է, որ այս անունները և ազգանունները բավականին տարածված են Մեծ Բրիտանիայում ։
Վամպիրի օրագրերը
Դերերում
Ամարա։ Ամարան ծնվել է առաջին դարում, որպես մարդ։ Նա սիրում էր Սայլասին։ Ամարայից սկսեցին սերվել բոլոր նմանակները՝ Տատիան, Կատերինան ու Ելենան։ Ամարան Քեցիայի թշնամին էր, քանի-որ նրանք նույն տղային էին սիրում։ Քեցիան ու Սայլասը պիտի ամուսնանային խմելով հավերժության թուրմը, բայց Սայլասը նախընտրեց այն խմել Ամարայի հետ։ Քեցիան իմանալով դրա մասին Սայլասին ցույց տվեց մի սիրտ ասելով թե դա Ամարայինն է։ Քեցիան բանտարկեց Սայլասին մի կղզում, նրա հետ դնելով հավերժության թուրմը, որը բացի մարդուն անմահ դարձնելուց կարող էր վամպիրին մարդ դարձնել։ Հետագայում Սայլասը ազատվում է երբ Քեթրինը վերցնում է թուրմը։ Սայլասը ազատում է Ամարային։ Իսկ հետո նրանք մահանում են միասին։
Արյունարբու Մերի
Լեգենդի աղբյուրներ
Ավանդաբար Արյունարբու Մերիին ասոցացնում են Մարիա Անգլիացու հետ, ով նույնպես ունեցել է «Արյունարբու Մերի» մականունը։ Դրա պատճառը կառավարման խիստ մեթոդները և քաղաքական ընդդիմադիրների նկատմամբ բռնի ճնշումներն էին։ Կառավարման տարիներին Մարի Թյուդորը մի քանի անգամ կորցրել է երեխային ։ Դրա հետ կապված, անգլիական ֆոլկլյորի որոշ ուսումնասիրողներ կարծում են, որ Արյունարբու Մերին և նրա տենչը՝ գողանալու ուրիշների երեխաներին, մատնանշում է անգլիական թագուհուն, ով խելագարվել էր՝ իր երեխաներին կորցնելու պատճառով ։ Բացի լեգենդից, Մեծ Բրիտանիայում տարածված է նաև Հելոուինի գիշերն Արյունարբու Մերիի օգնությամբ գուշակություններ անելը։ Համաձայն հավատալիքի, երիտասարդ աղջիկները պետք է մութ տանը բարձրանան աստիճաններով, մեջքով դեպի առաջ քայլեն և մոմը պահեն հայելու առաջ։ Դրանից հետո նրանք պետք է հայելու մեջ տեսնեն փեսացուի դեմքը։ Հավանական է նաև, որ նա հայելու մեջ կտեսնի կմախք, ինչը նշանակում է, որ աղջիկը կմահանա մինչև իր ամուսնությունը ։
Վամպիրի օրագրերը
Դերերում
Ստեֆան Սալվատորե։ Ստեֆանը 165 ամյա վամպիր է։ Ու նա Սայլասի նմանակն է։ Ստեֆանը ծնվել ու իր կյանքի առաջին տարիներն անցկացրել է Միստիք Ֆոլլսում։ Նա մեծանում է ու սիրահարվում Միստիք Ֆոլլս եկած Կատերինային, ով էլ նրան ու իր եղբորը վամպիր է դարձնում։ Քեթրինի անհետանալուց հետո Ստեֆանը սկսում է թափառել ամբողջ աշխարհով, սկզբում նա սիրահարվում է ռեբեկա Մայքլսոնին, առաջին կին վամպիրին։ Բայց Ռեբեկայի եղբայրը՝ Կլաուսը ստիպում է Ստեֆանին որ մոռանա Ռեբեկայի մասին։ Ստեֆանը հետագայում վերդառանում է Միստիք Ֆոլլս, փրկում է Ելենային ու իմանում որ նա Կատերինայի նմանակն է։ Ստեֆանը կարծես երկրորդ անգամ սիրահարվում է նույն արարածին։ Ստեֆանը բոլոր սեզոններում տարբեր դժվարություններ է հաղթահարում։ Ստեֆանը մահանում է հինգերորդ սեզոնում, փորձելով փրկել Քերոլայնին, հետագայում նա հետ է վերադառնում։
Դեյմոն Սալվատորե։ Դեյմոնը Ստեֆանի մեծ եղբայրն է։ Նա սերիալի ու գրքի սկզբում չար անձի դեր էր տանում՝ փորձելով փչացնել եղբոր հարաբերությունները Ելենայի հետ, քանի-որ Ելենան Դեյմոնի առաջին սիրո՝ Քեթրինի նմանակն էր։ Դեյմոնի պատմությունը սկսվում է Միստիք Ֆոլլսում, նրան նույնպես Կատերինան է վամպիր դարձրել։ Դեյմոնը կյանքի մեծ մասն անցկացրել է մարդկանց սպանելով ու նրանց վամպիր դարձնելով։ Նա նաև Ավգուստին բժիշկների զոհերից է եղել, ովքեր փորձարկումներ են արել վամպիրների հետ։ Նա վերադառնում է Միստիք Ֆոլլս որպեսզի հետ բերի Կատերինային։ Իմանալով որ նա ամենևին էլ մահացած չէ, Դեյմոնը սկսում է ատել նրան։ Հետագայում Դեյմոնը սիրահարվում է Ելենային ու նրա հետ լուրջ հարաբերություններ է սկսում։ Դեյմոնը մահանում է Բոննիի հետ, հինգերորդ սեզոնի վերջում։
Քերոլայն Ֆորբս։ Քերոլայնը Միստիք Ֆոլլսի ամենահայտնի աղջիկներից մեկն է։ Նրա մայրը՝ Լիզ Ֆորբսը, քաղաքի գլխավոր ոստիկանն է։ Քերոլայինը սկզբում հասարակ դպրոցական աղջիկ էր, ով Ելենայի ու Բոննի ընկերուհին էր։ Հետագայում Քերոլայնը բազմաթիվ դժվարությունների միջով է անցնում։ Նրան վամպիր է դարձնում Քեթրինը։ Քերոլայնին վամպիր դառնալու առաջին օրերին օգնում Ստեֆանը։ Քերոլայնը սիրում էր Մեթին, իսկ հետո Թայլերին։ Նա նույնիսկ հարաբերություններ է սկսել առաջին վամպիրի՝ Կլաուսի հետ։
Բոննի Բենեթ։ Ելենայի ու Քերոլայնի լավագույն ընկերուհիներից մեկը։ Բոննիի ներկան ու պատկերացումները ապագայի մասին փոխվեցին այն ժամանակ երբ նա իմացավ որ կախարդ է ու սերում է կախարդների ընտանիքից ու ամենահին կախարդներից։ Բոննիին կախարդ լինելու սկզբնական շրջանում օգնում էր իր տատիկը՝ Շեյլա Բենեթը։ Բոննիի մայրը լքել էր Բոննիին երբ նա դեռ շատ փոքր էր, այսպիսով Բոննիի խնամակալությունն անցավ իր տատիկի ու հոր ձեռքը, հետագայում Բոննիի հայրը դարձավ քաղաքապետ ու սպանվեց Սայլասի կողմից։ Բոննին իր կարողություններով ամենահզոր կախարդներից մեկն է։ Նա նաև հանդիսանում է իրական ու մեռյալների աշխարհները կապող խարիսխը, ում միջով անցնում է ցանկացած գերբնական արարած։ Բոննին զգում է ցանկացած մահացող գերբնական արարածի ցավը, ու տեսնում է բոլոր մցած վամպիրներին, մարդագայլերին, կախարդներին, հիբրիդներին։
Քեթրին Փիրս։ Քեթրին Փիրսը կամ Կատերինա Պետրովան Ամարայի երրորդ նմանակն էր։ Կատերինան ծնվել է Բուլղարիայում։ Իմանալով նրա նմանակ լինելու մասին Կլաուսը սկսում է նրան հետապնդել։ Մինչ այդ, նա ապորինի երեխա է ունենում, ու ընտանիքը նրան զրկում է երեխային տեսնելու հնարավորությունից ու տանում է երեխային։ Հետագայում նրա երեխան՝ Նադիան, հայտնվում է սերիալի հինգերորդ սեզոնում։ Կատերինան Կլաուսյից փաղչելու համար օգտագործում է վամպիր Ռոուզի արյունը, խմելով ու ինքնասպան լինելով։ Կատերինան վամպիր է դառնում ու նրա ուժն այլևս անպետք է լինում Կլաուսի համար։ Կլաուսը վրեժխնդիր լինելու համար սկսում է հետապնդել Կատերինային, սպանում է նրա ընտանիքի բոլոր անդամներին։ Կատերինայի փախուստը տևում է հինգ հարյուր տարի, մինչև իր մահը։ Կատերինան դառնում է ազնվական ու գնում է Միստիք Ֆոլլս, սիրավեպ սկսելով Սալվատորե եղբայրների հետ։ Հետո նրան ձերբակալում են իմանալով նրա վամպիր լինելու մասին։ Դրանից հարյուր տարի անց Կատերինան վերադառնում է Միստիք Ֆոլլս, այս անգամ նոր ցանկություններով։ Կատերինան բազմաթիվ անգամներ է ցավ է պատճառում իր նմանակին՝ Ելենային, նույնիսկ սպանում է նրա եղբորը։ Նա խմում է վամպիրին մարդ դարձնող դեղն ու մարդ դառնում, հետագայում նա սկսում է ծերանալ, ժամանակը նրանից վերցնում է այն տարիները որոնց ընթացքում նա չի ծերացել։ Կատերինան իր աղջկան գտնում է հինգերորդ սեզոնում, երբ արդեն մահվան շեմին էր։ Նրա օգնությամբ նա մտնում է Ելենայի մարմին։ Իսկ հետո տեսնում է թե ինչպես է իր աղջիկը մահանում, հիբրիդի կծոցի պատճառով։ Նադիան միայն մահվան շեմին է մորը ներում իրեն չգտնելու համար։ Քեթրինին սպանում է հենց այն տղամարդն ում նա սիրում էր՝ Ստեֆան Սալվատորեն։ Քեթրինի դերը նույնպես կատարում է Նինա Դոբրևը։
Սայլաս։ Սայլասը ապրել է առաջին դարում ու սիրել է Ամարային։ Նա հանդիպում էր առաջին կախարդի՝ Քեցիայի հետ։ Սայլասը բանտարկվում է անիծված կղզում Քեցիայի կողմից երբ Քեցիան նրան տեսնում է Ամարային համբուրելիս ու նրան հավերժության թուրմը տալիս։ Սայլասը վերդառանում է երբ վերցնում են թուրմը։ Նա մահանում է իր սիրո՝ Ամարայի հետ։
Առաջնածինները
2013 թ.-ին "Վամպիրի Օրագրերը" ցուցադրող ալիքը ` CW-ն հայտարարեց որ սերիալի անձնակազմից մի քանիսը կտեղափոխվեն նոր սփին-օֆֆ սերիալ, հետագայում նաև հայտարարվեց որ այն կցուցադրվի հոկտեմբերից, ամեն երեքշաբթի Գերբնականը հեռուստասերիալից անմիջապես հետո։ Սերիալը սկսվելուն պես մեծ հաջողություններ գրանցեց, առաջին սերիան գրանցեց երկու միլիոնից ավելի դիտորդ, իսկ ցուցանիշները գնալով աճեցին։ Հաջողություններից հետո հեռարձակող ալիքը որոշեց երկարաձգել սերիալը և հայտարարեց որ 2014 թ.-ին կսկսի ցուցադրվել երկրորդ եթերաշրջանը։ "Հնամենիները" սերիալի սյուժեն պտտվում է Մայքլսոնների ընտանիքի շուրջը, երկրպագուներին ցուցադրում է նրանց անցյալը։ Գլխավոր դերերում են ` Ժոզեֆ Մորգանը, Քլեր Հոլթը, Դենիել Գիլլիսը, Ֆիբի Թոնկինը և այլք։ Քանի-որ թույլատրված չէ դերասաններին խաղալ երկու սերիալներում միաժամանակ, Քլեր Հոլթը Ռեբեկա Մայքլսոնի դերում հայտնվեց "Վամպիրի Օրագրեր"-ում հատուկ կամեո դերով 5-րդ սեզոնի առաջին և 100րդ սերիաներում։ Իսկ "Հնամենիներ" ֆիլմում կամեո դերով հանդես եկավ Մայքլ Թրեվինոն։
Դերերում
Նիկլաուս Մայքլսոն։ "Հնամենիներ'-ի գլխավոր հերոսը ում շուրջ պտտվում է ամբողջ պատմությունը։ Նիկալուսը կամ էլ Կլաուսը հնամենի վամպիր-հիբրիդ է, ով հիբրիդ է դարձել Ելենայի արյունը խմելով։ Նա ծնվել է տասներորդ դարում, ու արդեն հազար տարեկան, հանդիսանում է աշխարհի ամենահին վամպիրը։ Կլաուսն ուներ հինգ եղբայր ու մեկ քույր ` Էլայջան, Ֆինը, Քոլը, Հենրիկը, Աարոնն ու Ռեբեկան։ Նրա ամենամեծ եղբայր Աարոնը մահացավ մարդագայլերի ու մարդկանց պատերազմի ժամանակ, իսկ իրավիճակից փրկվելու համար նրանց մայրը ` Էսթեր անունով առաջին կախարդուհին տեղափոխեց ընտանիքին ապահով վայր ` Ամերիկա, որն այն ժամանակ դեռ չէր բացահայտվել մարդկանց կողմից։ Երբ Կլաուսն ու իր փոքր եղբայր Հենրիկը գաղտնի դիտում էին մարդագայլերի փոխակերպումը, նրանցից մեկը հարձակվեց ու սպանեց Հենրիկին։ Իրենց մահացած որդուն տեսնելով Էսթերն ու Մայքլը որոշեցին փրկել իրենց երեխաներին։ Էսթերը նոր կախարդանք հորինեց որով իրենց երեխաներին դարձրեց արնախում հրեշներ, ովքեր ապրում էին մարդկանց արյունները խմելով, այսպիսով ստեղծվեցին առաջին վամպիրները։ Բայց Կլաուսն առանձնահատուկ էր, որովհետև նա Մայքլի որդին չէր, նա Էսթերի ու ինչ-որ անհայտ մարդագայլի ծնունդ էր, այսինքն ինքն էլ կիսով չափ մարդագայլ կիսով չափ վամպիր էր։ Հետագայում Կլաուսը սպանեց մորը եղբայրներին ու քրոջն ասելով թե դա իրենց հայրն է արել։ Այս ամենը բացահայտվեց միայն հազար տարի անց, իսկ հետո Քոլի, Էսթերի, Ֆինի ու Մայլքի մահվանից հետո, ողջ մնացած երեք հնամենիները ` Կլաուսը, Ռեբեկան ու Էլայջան մեկնեցին իրենց նախկին տուն` Նոր Օռլեան, որտեղից փախել էին իրենց հոր պատճառով։ Նրանց տեղափոխման պատճառը նոր հույս նշմարող լույսն էր ` Հեյլի անունով աղջիկն ով հղի էր Կլաուսի երեխայով։ Բայց այնտեղ նրանց նոր դժվարություններ են սպասվում ` Կլաուսի նախկին որդեգիր Մարսելը, չարագուշակ կախարդներն ովքեր ցանկանում էին սպանել Կլաուսի աղջնակին ու կյանք վերադարձած Ֆինը, Էսթերն ու Մայքլը։ Կլաուսի դերը տանում է Ժոզեֆ Մորգանը։
Ռեբեկա Մայքլսոն։ Ռեբեկան առաջին կին վամպիրն է, ու "Հնամենիներ"-ի գլխավոր հերոսուհին։ Նա ընտանիքի ողջ մնացած անդամներից ամենափոքրն է։ Ռեբեկայի համար թերևս ամենադժվարն էր վամպիր դառնալը։ Ռեբեկան միշտ ապրել է հույսով, որ մի օր կունենա մի տղամարդ ով կսիրի իրեն ու իրեն կտա կյանքի բոլոր բարիքները, բայց դաժան կյանքը նրան դա թույլ չտվեց։ Ռեբեկայի պատմությունը երկար է, նա հեշտ էր սիրահարվում տղաների, բայց հեշտ էլ կորցնում էր նրանց, երբ եղբայրն իմանում էր նրանց մասին ու սպանում նրանց։ Ռեբեկան ամբողջ կյանքն ապրել է եղբորից ու հորից վախենալով։ Ու երբ նրա համբերության բաժակը լցվեց, ռեբեկան իր սիրելիին ` Մարսելին իր կողքին պահելու համար քաղաք կանչեց հորը ` Մայքլին, ում պատճառով էլ ընտանիքը ստիպված եղավ փախչել քաղաքից այնտեղ թողնելով Մարսելին ու մյուսներին։ Հետագայում նա սիրահարվեց Ստեֆան Սալվատորեին, բայց դաժան հարված ստացավ Կլաուսից ու մոտ մեկ դար մնաց դանակը սրտին խրված։ Ետ վերադառնալուն պես նա սկսեց վրեժխնդիր լինել բոլոր նրանցից, ովքեր իրեն ցավ էին պատճառել։ Ռեբեկայի պատճառով Ելենան վամպիր դարձավ ու մահացավ Ելենայի ուսուցիչ Ալարիկը։ Ռեբեկան ցանկանում էր գտնելը դեղորայքը որով կկարողանար մարդ դառնալ ու հասնել երազանքներին, բայց չկարողանալուց հետո նա սիրահարվեց Մեթ անունով մի տղայի, բայց նրա հետ ճանապարհորդելուց հետո ստիպված եղավ լքել նրան ու գնալ Նոր Օռլեան։ Այնտեղ նա հանդիպեց իր հին սիրուն, ու նույնիսկ հին թշնամուն ում շնորհիվ հորը քաղաք էր ետ բերել։ Ռեբեկայի գաղտնիքը բացահայտվեց ու նրան մահն էր սպառնում, բայց հետո Կլաուսը ներեց նրան ու բաց թողեց։
Մրցանակներ
Սերիալն ընդհանուր առմամբ նոմինացվել է տարբեր մրցանակաբաշխությունների ավելի քան 76 անվանակարգերում ու հաղթել է դրանցից 27-ում։
Ծանոթագրություններ
Կատեգորիա:2010-ականների ամերիկյան սարսափ հեռուստասերիալներ Կատեգորիա:Վամպիրի օրագրերը Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ
Ջիմ Կորբեթ
Էդուարդ Ջեյմս «Ջիմ» Կորբեթ (Edward James «Jim» Corbett, ), անգլիացի որսորդ, բնապահպան, բնագետ, գրող։
Կարամել
Կարամել կամ շաքարավենի (caramel, «շաքարեղեգ») հրուշակեղենի տեսակ։ Պարունակում է շաքարների ամբողջություն (սախարոզ, մալթոզ, գլյուկոզ) և մրգերի, հատապտուղների, ընկույզի միջուկի ու կակաոյի բաղադրամասեր։ Լինում է նաբաթով և խորիզով (լցոնով)։ Նաբաթով կարամելը պատրաստվում է կարամելի զանգվածից, որն ստացվում է շաքարի լուծույթը օսլայի մաթի կամ մրգահյութի հետ թանձրացնելով։ Նաբաթով կարամելին համային հատկություններ տալու համար կարամելի պլաստիկ զանգվածին ավելացնում են սննդային թթուների (կիտրոնաթթվի, գինեքարաթթվի), էսենցիաների և ներկանյութերի հավելանյութեր։ Խորիզով կարամելի պատրաստման ժամանակ կարամելի զանգվածից ստանում են միայն արտաքին թաղանթը, որի ներսը լցվում է խորիզը (մրգա-հատապտղային, լիկյորի, մեղրի, կաթնային և այլն)։
Ջիմ Կորբեթ
Հայտնի է որպես մարդակեր կենդանիների որսորդ և Հնդկաստանի բնության մասին մի շարք պատմությունների հեղինակ։ Կորբեթըն ունեցել է Հնդկական-բրիտանական բանակի գնդապետի կոչում և Միացյալ գավառների կառավարությունը բազմիցս նրան հրավիրել է Գարհվալ և Կումաոն շրջաններում մարդակեր վագրերին ու ընձառյուծներին ոչնչացնելու համար։ Շրջանի բնակիչներին մարդակեր կենդանիներից փրկելու գործում ունեցած հաջողությունների համար նա վաստակել է բնակիչների հարգանքը, որոնցից շատերը նրան համարել են սուրբ սադհու ։ Ջիմ Կորբեթը եղել է մոլեռանդ լուսանկարիչ և կինոյի սիրահար։ Թոշակի անցնելուց հետո նա սկսել է գրքեր գրել Հնդկաստանի բնության, մարդակեր կենդանիներ որսալու և Բրիտանական Հնդկաստանի հասարակ բնակչության կյանքի մասին։ Կորբեթը նաև ակտիվորեն հանդես է եկել հնդկական վայրի բնության պահպանության օգտին։ 1957 թվականին նրա պատվին ազգային պարկ է անվանակոչվել։
Երիտասարդ տարիներ
Ջիմ Կորբեթը ծնվել է իռլանդական ընտանիքում՝ Հյուսիսային Հնդկաստանի Հիմալայան նախալեռներում գտնվող Նայնիտալի Կումաոն շրջանում։ Նա Քրիստոֆեր Ուիլյամի և Մերի Ջեյն Կորբեթի տասնվեց երեխաներից ութերորդն էր։ Ընտանիքը տեղափոխվել է այդ վայրեր 1862 թվականին, երբ Քրիստոֆերը ավարտել է զինվորական ծառայությունը և փոստի կառավարիչի աշխատանք ստացել Նայնիտալում։ Նա նաև ամառանոց է ունեցել Կալադհունգում, որը կոչվում է Արունդել և այստեղ փոքրիկ Ջիմը շատ ժամանակ է անցկացրել։ Մանկության տարիներից Ջիմը հիացել է վայրի բնությամբ, սովորել տարբերակել թռչունների և կենդանիների ձայները։ Տարիների ընթացքում նա դարձել է լավ որսորդ և հետքագետ։ Կորբեթը հաճախել է Oak Openings դպրոց, որը հետագայում վերանվանվել է Philander Smith քոլեջ, այնուհետև նա սովորել է Նայնիտալի Սուրբ Հովսեփի քոլեջում։ Դեռ 19 տարին չլրացած, թողել է քոլեջը և մեկնել աշխատելու Բենգալյան և Հյուսիսարևմտյան երկաթուղում, նախ որպես վառելիքի գծով տեսուչ Մանակպուրում (Փենջաբ), ապա՝ Բիհարի «Մոկամեհ Գհատ» կայարանում, որպես փոխադրումների կապալառու։
Մարդակեր գազանների որս
Փաստաթղթերով հիմնավորվել է, որ 1907-1938 թվականներին Կորբեթը հետապնդել և սպանել է 19 վագր և 14 ընձառյուծ, որոնք պաշտոնապես գրանցված են որպես մարդակեր։ Այդ կենդանիները դարձել են ավելի քան 1200 մարդու մահվան պատճառ։ Նրա սպանած առաջին վագրը՝ Չամպավաթ մարդակերը, 436 մարդու մահվան պատճառ էր դարձել ։
Կորբեթը սպանել է նաև Պանարյան հովազին, որը որսագողի կողմից վիրավորվելուց հետո այլևս չէր կարողանում կատարել իր սովորական որսը և մարդակեր լինելով՝ սպանել էր շուրջ 400 մարդու։ Կորբեթի կողմից ոչնչացված այլ մարդակերներից են Թալլադեշյան մարդակերը, Մոհանյան վագրը, Տակսկի մարդակերն ու Չոգուար մարդակեր վագրը։
Կորբեթի սպանած մարդակերներից ամենահայտնին Ռուդրապրայագի ընձառյուծն էր, որը ութ տարի շարունակ սարսափի մեջ է պահել տեղի բնակիչներին և ուխտավորներին Կեդառնատհում և Բադրինատհում գտնվող հինդուական սրբավայրերի ճանապարհին։ Այս ընձառյուծի գանգի և ատամների վերլուծությունը ցույց է տվել լնդերի հիվանդություն և կոտրված ատամների պատճառով կենդանին չէր կարողացել որսալ իր սովորական սնունդը և դարձել էր մարդակեր։ Տակայի մարդակեր վագրի  վերակենդանացումից հետո Ջիմ Կորբեթը նրա նրա մարմնի մեջ հայտնաբերել է երկու հին հրազենային վերքեր, որոնցից մեկը (ուսի մեջ) սեպտիկ բնույթի էր և, ըստ Կորբեթի, կենդանին դրա պատճառով էլ մարդակեր էր դարձել։ Մարդակեր կենդանիների գանգերի, ոսկորների և մաշկների հետազոտությունները ցույց են տվել, որ նրանցից շատերը տառապել են հիվանդություններից և վերքերից, ինչպես նաև հրազենային վնասվածքներից ։ «Կումաոնյան մարդակերներ» գրքի նախաբանում Կորբեթը գրել է.
1900-ականներին բրիտանական Հնդկաստանի բարձր դասի շրջանում գիշատիչ կենդանիների սպորտային որսը բավականին տարածված էր, ինչն էլ հանգեցրել է մարդակեր գազանների տարածմանը։ Իր իսկ խոսքերով՝ Կորբեթը միայն մեկ անգամ է սպանել մարդու մահվան մեջ մեղք չունեցող կենդանու, և նա շատ է զղջացել դրա համար։ Կորբեթը նշել է, որ մարդակեր գազաններն իրենք ի վիճակի են հետապնդելու որսորդին։ Հետևաբար, նա նախընտրել է որսի գնալ միայնակ և գազանին հետապնդել հետիոտն։ Նա հաճախ որսի է գնացել իր շան՝ Ռոբին անունով սպանիելի հետ, որի մասին մանրամասն գրել է իր առաջին՝ «Կումաոնյան մարդակերները» գրքում ։ Կորբեթը հաճախ վտանգել է իր կյանքը՝ ուրիշների կյանքը փրկելու համար՝ այդպիսով վաստակելով այն տարածքների բնակչության հարգանքը, որտեղ նա որսի է գնացել ։
Մասնակցություն Առաջին համաշխարհային պատերազմին
Առաջին համաշխարհային պատերազմի ընթացքում Ջիմ Կորբեթը մեկնել է Ֆրանսիա՝ իր 500 հոգանոց ջոկատով և ղեկավարել 70-րդ Կումաոնյան աշխատանքային կորպուսը։ Նա շատ հաջող է կազմակերպել ղեկավարումը և Հնդկաստանից նրա հետ ժամանած մարդկանցից միայն մեկ մարդ է մահացել ամբողջ պատերազմի ընթացքում և այն էլ ծովային հիվանդության պատճառով։ 1918 թվականին Կորբեթին շնորհվել է մայորի կոչում ։
Որսորդը դառնում է բնապահպան
1924 թվականին Կորբեթը թոշակի է անցել և բնակություն հաստատեց Կալադհունգի գյուղում։ 1920-ականների վերջին Կորբեթը գնել է իր առաջին կինոխցիկը և սկսել ֆիլմեր նկարահանել վագրերի կյանքի մասին ։ Չնայած նա հիանալի էր տիրապետում ջունգլիների առօրյա կյանքին, սակայն կենդանիների գաղտնապահության պատճառով շատ դժվար էր լինում լավ կադրեր ստանալ։
Կորբեթը մտահոգված էր վագրերի ճակատագրով և նրանց բնակության տեղանքով ։ Նա դասախոսություններ էր կարդում դպրոցականներին բնական ժառանգության, անտառները և նրանց կենդանական աշխարհը պահպանելու անհրաժեշտության մասին և օգնում է հիմնադրել Միացյալ գավառների վայրի բնության պահպանման ասոցիացիա և կազմակերպել Վայրի բնության պահպանման համահնդկական համաժողով (անգլ. All-India Conference for the Preservation of Wildlife): Ֆ. Ու. Չեմպիոնի հետ միասին նա առանցքային դեր է խաղացել Կումաոնում առաջին ազգային պարկի` Hailey National Park-ի ստեղծման գործում, որն ի սկզբանե կոչվել էր լորդ Մալքոլմ Հեյլիի անունով։
Մասնակցություն Երկրորդ համաշխարհային պատերազմին
Երբ սկսվեց Երկրորդ համաշխարհային պատերազմը, Ջիմ Կորբեթը մոտ 65 տարեկան էր և ենթակա չէր զորակոչի։ Բայց նա իր ծառայություններն առաջարկեց կառավարությանը և ընտրվեց շրջանի զինվորականների օգնության հիմնադրամի փոխնախագահ։ 1944 թվականի փետրվարին Կորբեթը ստացավ փոխգնդապետի կոչում և նշանակվեց ջունգլիներում մարտական գործողությունների ուսուցման ավագ հրահանգիչ։ 1944 թվականի մարտին նրան գործուղեցին Բիրմա՝ ռազմական գործողությունների  հավանական թատերաբեմը ուսումնասիրելու նպատակով։ Հետագայում նա զբաղվում էր Կենտրոնական գավառի Չկինդվար շրջանում և տարբեր ռազմաբազաներում մարտիկների պատրաստմամբ։ Մոտ մեկ տարի անց, մալարիայի սրման պատճառով, Կորբեթը ստիպված էր լքել բանակը և վերադառնալ տուն ։
Քենիայում թոշակի անցնելուց հետո
1947 թվականին Ջիմ Կորբեթը և նրա քույրը՝ Մեգին, տեղափոխվել են Քենիա, Նիերի։ Կորբեթը շարունակել է գրքեր գրել և պահպանել շրջակա միջավայրը՝ պայքարելով ջունգլիների անտառահատումների դեմ։ Ջիմ Կորբեթը բնակվել է Tree Tops հյուրանոցում, որը կառուցված էր հսկա ֆիկուսի ծառի ճյուղերի վրա։ 1952 թվականի փետրվարի 5-6-ը այստեղ է հանգրվանել նաև արքայադուստր Եղիսաբեթը, իր հոր՝ թագավոր Ջորջ VI-ի մահվան օրը ։ Կորբեթը այդ մասին հետևյալ գրառումն է թողել հյուրանոցի գրանցման գրքում ․
Ջիմ Կորբեթը մահացել է սրտի կաթվածից 1955 թվականի ապրիլի 19-ին 79 տարեկան հասակում, իր վեցերորդ՝ Tree Tops գիրքն ավարտելուց մի քանի օր անց։ Թաղված է Քենիայի Նիերի քաղաքում գտնվող Սուրբ Պետրոսի Անգլիկան եկեղեցու գերեզմանատանը։
Ժառանգություն
Կորբեթի՝ Հնդկական Նայնիտալ Կալադհունգի գյուղում գտնվող տունը դարձել է թանգարան։ 221 ակր մակերեսով հողակտորը, որը Կորբեթը գնել է 1915 թվականին, մինչ օրս պահպանվել է իր նախնական տեսքով։ Գյուղում պահպանվել է նաև այն տունը, որը Կորբեթը կառուցել է իր ընկերոջ՝ Մոտի Սինգհի համար, և Կորբեթի պատը՝ 7,2 կմ երկարությամբ քարե պատ, որը գյուղի դաշտերը պաշտպանում է վայրի կենդանիներից։ 1957 թվականին Հնդկաստանի Ուտառահանդ քաղաքում գտնվող Մալկհոլմ Հեյլիի ազգային պարկը վերանվանվել է Ջիմ Կորբեթի պատվին (Jim Corbett National Park): 1930-ականներին Կորբեթը առանցքային դեր է խաղացել այս պահպանվող տարածքի ստեղծման գործում։ 1968 թվականին Ջիմ Կորբեթի պատվին է կոչվել պահպանված վագրի ենթատեսակներից մեկը` լատ. Panthera tigris corbetti, հնդ-չինական վագրը, որը հայտնի է նաև որպես Կորբեթի վագր։ 1994 և 2002 թվականներին Ջիմ Կորբեթի և նրա քրոջ վաղուց մոռացված գերեզմանները վերանորոգվել են Ջիմ Կորբեթի հիմնադրամի հիմնադիր և տնօրեն Ջերի Ա. Ջալիլի կողմից ։
Գրական գործունեություն
Ջիմ Կորբեթի առաջին գիրքը (Կումաոնյան մարդակերները) մեծ հաջողություն ունեցավ Հնդկաստանում, Մեծ Բրիտանիայում և ԱՄՆ-ում։ Առաջին ամերիկյան հրատարակությունը թողարկվել է 250,000 տպաքանակով։ Դրանից հետո «Կումաոնյան մարդակերները» գիրքը թարգմանվել է 27 լեզուներով։ Կորբեթի չորրորդ գիրքը (Ջունգլիների գիտությունը) իրականում համարվում է նրա ինքնակենսագրությունը։
Արտաքին հղումներ
Կատեգորիա:Որսորդներ Կատեգորիա:Բրիտանացի գրողներ Կատեգորիա:Բրիտանացի բնապահպաններ Կատեգորիա:Բրիտանացի բնագետներ Կատեգորիա:Ռազմական գործիչներ Կատեգորիա:Սրտի կաթվածից մահացածներ
Կաշտանովոե (ավան, Յասինովատսկի շրջան)
2001 թվականի տվյալներով Կաշտանովոե ավանում բնակվում էր 58 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի ավաններ
Սուրայա Կաջար-Սերգեևա
Սուրայա Սադրադինովնա Կաջար-Սերգեևա, ադրբեջանցի խորհրդային երգչուհի (մեցցո-սոպրանո)։ Ադրբեջանական ԽՍՀ և ՀԽՍՀ ժողովրդական արտիստուհի։ 1964 թվականից ԽՄԿԿ անդամ։
Կենսագրություն
1927-1939 թվականներին եղել է Միրզա Ֆաթալի Ախունդովի անվան օպերայի և բալետի թատրոնի արտիստուհի։ Կերտել է կանանց բանաստեղծական կերպարներ՝ Լեյլի, Ասլի, Ասյա (Ուզեիր Հաջիբեկովի «Լեյլի և Մեջնուն», «Ասլի և Քերիմ», «Արշին մալ ալան»), Շահ Սենեմ (Զ. Հաջիբեկովի «Աշուղ Ղարիբ») և այլն։ 1940 թվականից Ադրբեջանի Մուսլիմ Մագոմաևի անվան պետական ֆիլհարմոնիայի մեներգչուհի էր։ Հանդես է եկել ադրբեջանական դասական մուղամների, հայկական, վրացական ժողովրդական և խորհրդային կոմպոզիտորների երգերի կատարումներով։
Կատեգորիա:Ադրբեջանցի երգչուհիներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ
Վալուեժոլ
Վալուեժոլ (Valuéjols), համայնք Ֆրանսիայի Օվերն մարզի Կանտալ գավառում ։
Բնակչությունը 2012 թվականի դրությամբ կազմում է 556 մարդ, բնակչության խտությունը` 14.44 մարդ/կմ²։ Բնակավայրը զբաղեցնում է 38.51 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 85 կմ հարավ, Օրիյակ քաղաքից` 45 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուրբ Պետրոսի խաչ
Սուրբ Պետրոսի խաչ (հայտնի է նաև շրջված խաչ անունով), սովորական լատինական խաչ (հռոմեակաթոլիկ ավանդություններով պատկերված), շրջված 180 աստիճանով։ Սուրբ Պետրոսի խաչը-րդ դարից կիրառվում է, որպես Պետրոս առաքյալի նշան և որը, ըստ եկեղեցական ավանդության, գլխիվայր շրջվել էր մեր թվարկության 67 թվականին Հռոմի կայսր Ներոնի օրոք։ Վերջին ժամանակներում սկսել է լայնորեն կիրառվել, որպես հակաքրիստոնեական խորհրդանիշ։
Քրիստոնեության մեջ
Այս սիմվոլի առաջացումը բացատրվում է մի եկեղեցական ավանդությամբ, որի համաձայն Պետրոս առաքյալը խնդրել էր իրեն գլուխը դեպի ներքև վիճակում խաչել, քանի որ իրեն արժանի չէր համարում Հիսուս Քրիստոսի նույն մահով մեռնելու համար։ Քանի որ հենց սուրբ Պետրոսն է Կաթոլիկ եկեղեցու հիմնադիրը, նրա խորհրդանիշ խաչը հաճախ պատկերվում է Հռոմի պապի գահի վրա։ Օրինակ, Հռոմի պապ Յոհան Պավել Երկրորդի Իսրայել առաջին այցելության ժամանակ նրա գահին սուրբ Պետրոսի խաչն էր ։
Սատանիստական ու հակաքրիստոնեական բացատրություն
Շրջված Քրիստոնեական խաչը կարող է ընկալվել նաև որպես հակաքրիստոնեական նշան։ Այդ իսկ պատճառով այն բազմիցս ներկայացվում է սատանիզմի ժամանակակից զանգվածային մշակույթում բավականին տարածված լայնորեն կիրառվող խորհրդանիշ։ Շրջված պենտագրամայի հետ շրջված խաչը ևս հաճախ երևում է բլեք մետալ կատարող խմբերի լոգոտիպերում (օրինակ, Բելֆեգոր խմբի նշանը)։
Ծանոթագրություններ
Կատեգորիա:Խաչեր Կատեգորիա:Պետրոս առաքյալ
Սավա Հենցիյա
Սավա Հենցիյա (Sava Henția, ), ռումինացի նկարիչ, գեղազարդիչ և նկարազարդող։
Կենսագրություն
Սավա Հենցիյան ծնվել է քահանայի բազմազավակ ընտանիքում։ 1862 թվականին դպրոցն ավարտելուց հետո, նա դարձավ հորեղբոր աշակերտը, որը նրան սովորեցրել էր նկարներ մշակել ։ Հաջորդ տարի Սավան հիվանդացավ որովայնային տիֆով, իսկ խինինը, որը օգտագործվում էր բուժման նպատակով, վնասեց նրա լսողությունը ։
Լուսանկարների հետ աշխատանքը օգնեց նրան շարունակել իր կարիերան արվեստում։ 1865 թվականից մինչև 1870 թվականը Գեորգե Տատարեսկու և Թեոդոր Ամանոմի հետ սովորել է Բուխարեստի արվեստի ազգային համալսարանում ։ Այնուհետև նա կարողացավ ստանալ կրթաթոշակ և մեկնել է Փարիզ, որտեղ ընդունվեց Գեղարվեստի ակադեմիա և աշխատանքի տեղավորվեց հեղինակավոր Ալեքսանդր Կաբանելի արհեստանոցում։ 1873 թվականին նա վերադառնում է Բուխարեստ և Ելենա Դոամնա մանկատանը դասախոսում է նկարչություն և գեղագրություն ։
Չորս տարի անց, դոկտոր Կորոլյա Դավիլիի առաջարկությամբ, նա ծառայության է անցնում բանակի բժշկական կորպուսում, մասնակցել է ռուս-թուրքական պատերազմին (անկախության համար պատերազմին)։ Այդ ընթացում ստեղծել է բազմաթիվ տեսարանների էսքիզներ, որոնց հիման վրա ավելի ուշ նա ստեղծել է ակվարելներ ։ Նրա «Կալաֆատայի հրետանային մարտկոցը» նկարը 1977 թվականին էր պատկերված էր ռումինական փոստային նամականիշին ։
Պատերազմից հետո նա աշխատել է որպես ուսուցիչ, և գրքերի նկարազարդող և գեղազարդիչ ։ 1901-1902 թվականներին նա այլ նկարիչների հետ միասին մասնակցել է Բրեբուեյի վանքի որմնանկարների և զոհասեղանի որմնանկարի վերականգնմանը։ Չերնիկայի վանքում նա նկարել է  նրա հիմնադիրների դիմանկարները։
Նրա Սեբեշեյի տունը ճանաչվել է որպես պատմական հուշարձան։ Ոչ պատշաճ խնամքի պատճառով 2001 թվականին տանիքը փլուզվել է ։ Ավելի ուշ տունը փլուզվեց և նրանից մնաց միայն առջևի պատը ու հիմքը։ Դրանից հետո տունը հուշարձանների ցանկից դուրս եկավ։ Նկարչին ի պատիվ Բուխարեստում փողոցներից մեկը կրում է նրա անունը։
Ծանոթագրություններ
Կատեգորիա:Ռումինացի նկարիչներ Կատեգորիա:Դիմանկարիչներ
Ազնիվ Թաթայան
Ազնիվ Թաթյան, հայ դերասանուհի։
Բեմ է բարձրացել 1884 թ., Ա.Մնակյանի խմբում։ Եղել է այդ խմբի աչքի ընկնող ուժերից։ Ամուսնացել է դերասան Արամ Մնակյանի հետ ։
Աղբյուրներ
Կատեգորիա:Հայ դերասանուհիներ
Կիետի գավառի կոմունաներ
Հետևյալ աղյուսակը ներկայացնում է Իտալիայի Աբրուցո մարզի Կիետի գավառի 104 կոմունաները։
Աղբյուրներ
ISTAT-Վիճակագրության ազգային ինստիտուտ
Սանտա Կրուս դե Ռենտամար
Սանտա Կրուս դե Ռենտամար(Santa Cruz del Retamar), քաղաք և մունիցիպալիտետ Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի Տոռիխոս շրջանում։ Տարածքը՝ 130 կմ²։ Բնակչությունը՝ 2998 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
Հնազանդ (անձնանուն)
Հնազանդ, հայկական իգական անուն։ Առաջացել է հայերեն հնազանդ բառից։ Հիշատակված է 14-17-րդ դարերում ։
Ծանոթագրություններ
Կատեգորիա:Հայկական իգական անձնանուններ
Նարգիզ Փաշայան
Նարգիզ Փաշայան, պոստմոդեռնիստական ոճով ստեղծագործող հայ նկարչուհի։
Կենսագրություն
Նարգիզ Փաշայանը ծնվել է 1950 թվականին, Երևանում։ 1968-1972 թվականներին սովորել է Փանոս Թերլեմեզյանի անվան գեղարվեստի ուսումնարանում, այնուհետև ուսումը շարունակել է Երևանի գեղարվեստա-թատերական ինստիտուտում։ 1983-1988 թվականներին դասավանդել է Երևանի պոլիտեխնիկական ինստիտուտում ։
Ցուցահանդեսներ
Մասնակցել է բազմաթիվ ցուցահանդեսների (անհատական և խմբակային ), ինչպես նաև ցուցադրվել է Իրանում, Բելգիայում, Ղազախստանում, Ավստրալիայում (Մելբուռն)։
Ընտանիք
Ամուսնացած է հայ նկարիչ Դավիթ Պետրոսյանի հետ։ Ունի 2 երեխա` Արևիկ և Բենիամին Պետրոսյաններ։
Վառլեն Ալեքսանյան
Վառլեն Գուրգենի Ալեքսանյան, հայ բանաստեղծ, թարգմանիչ, Հայաստանի գրողների միության անդամ 1982 թվականից։
Կենսագրություն
Ծնվել է Արագածոտնի մարզի Գառնհովիտ գյուղում։ 1961 թվականին ավարտել է Երևանի թիվ 45 միջնակարգ դպրոցը։ 1962-1964 թվականներին ծառայել է խորհրդային բանակում։ 1965 թվականին ընդունվել և 1970 թվականին ավարտել է Երևանի պետական համալսարանի պատմության ֆակուլտետի հնագիտության և ազգագրության բաժինը։ 1971-1972 թվականներին աշխատել է Հայաստանի պատմության պետական թանգարանի ազգագրության բաժնում։ 1972 թվականից աշխատել է Հայկական Սովետական Հանրագիտարանի խմբագրությունում, սկզբում որպես գիտխմբագիր, 1979 թվականից ավագ գիտխմբագիր։
Նրա առաջին բանաստեղծությունները տպագրվել են 1967 թվականին, «Գարուն» ամսագրում։ Նրա մի շարք բանաստեղծություններ թարգմանվել են ռուսերեն, վրացերեն և այլ լեզուներով ։
Վառլեն Ալեքսանյանը 1992 թվականին արժանացել է Հայաստանի գրողների միության, իսկ 1997 թվականին՝ Թեքեյան մշակութային միության մրցանակներին։
Արտաքին հղումներ
Կատեգորիա:20-րդ դարի արևելահայ բանաստեղծներ Կատեգորիա:21-րդ դարի արևելահայ բանաստեղծներ Կատեգորիա:Հայ թարգմանիչներ Կատեգորիա:Հայաստանի գրողների միության անդամներ Կատեգորիա:ԵՊՀ պատմության ֆակուլտետի շրջանավարտներ Կատեգորիա:Ռուսերենից հայերեն թարգմանիչներ
(588) Աքիլլես
(588) Աքիլլես (Achilles), աստերոիդ Յուպիտերի տրոյացիներից։ Հայտնաբերվել է 1906 թվականի փետրվարի 22-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 5,1974 ա. մ., առավելագույնը մոտենում է 4,4269 ա. մ. հեռավորության վրա և հեռանում 5,9679 ա. մ., իսկ Երկրի ուղեծրին Աքիլլես աստերոիդը նվազագույնը մոտենում է 3,4547 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 4327,9 երկրային օրվա ընթացքում, իր ուղեծրով շարժվելով միջինում 0,083181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,32° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1906 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Սառա Էլլա Ուիլսոն
Սառա Էլլա Ուիլսոն (Sarah Ella Wilson, ), ամերիկացի մանկավարժ և Մասսաչուսեթսում հիմնված ակումբների անդամ։
Կենսագրություն
Սառա Էլլա Ուիլսոնը ծնվել է 1874 թվականի ապրիլի 7-ին ԱՄՆ-ի Մասսաչուսեթս նահանգի Վուսթեր քաղաքում։ Ջորջ Մ. Էլիզաբեթ Ալլեն Ուիլսոնի աղջիկն է ։ Նա իր անունը ստացել է ի պատիվ իր ծնողների ընկերոջ և ուսուցիչ, աբոլիտիոնիստ Սառա Չեյզի։ Չեյզը սովորեցրել է Սառային դաշնամուր նվագել։ Սառա Էլլա Ուիլսոնը կրթություն է ստացել Վուսթերի Դասական ավագ դպրոցում, ապա Վուսթերի սովորական դպրոցում, որն ավարտել է 1894 թվականին ։
Կարիերա
Սառա Էլլա Ուիլսոնը Վուսթերի առաջին երկու սևամորթ ուսուցիչներից մեկն էր։ Նա գրեթե հիսուն տարի (1895 թվականից 1944 թվականը) դասավանդել է Բելմոնթ Սթրիթի տարրական դպրոցի առաջին դասարաններում ։ Տեղացիներն ասում են, որ նա իր ամբողջ կրթական կարիերայի ընթացքում բաց է թողել ընդամենը մի դաս ։
Ուիլսոնն ակտիվ ակումբի անդամ էր։ Նա Վուսթերի «Կանանց առաջընթաց» ակումբի անդամ էր և «Տարեց գունավոր բնակչության տուն» ակումբի փոխնախագահը։ Նա տեղի Սևամորթ Կանանց ակումբի, Վուսթերի Միջխորհրդարանական Ռասայական խորհրդի և տեղի NAACP-ի ակտիվ անդամ է եղել։ Եղել է Կանանց ակումբների Հյուսիսարևելյան ֆեդերացիայի գանձապահը, 25 տարեկանում «Գունավոր կանանց ազգային ասոցիացիայի» մարմինը և նախագահում էր NACW-ի կրթաթոշակների հանձնաժողովը։ Նա ակտիվ էր նաև իր եկեղեցում ։
Անձնական կյանք և ժառանգություն
Սառա Էլլա Ուիլսոնը մահացել է 1955 թվականի նոյեմբերի 1-ին, 81 տարեկան հասակում։ Նրա դիմանկարը կախված է Բելմոնթի Սթրիթ Դպրոցի գրադարանի պատին։ Վուսթերի պետական քոլեջում գործում է իր անունը կրող կրթաթոշակ ։
Բանաստեղծ Քորրայն Բոստիկը գրել է Սառա Էլլա Ուիլսոնի կենսագրությունը. «Գնա առաջ և վերև» (Go Onward and Upward) (1974) :
Ծանոթագրություններ
Կատեգորիա:Ամերիկացի ուսուցչուհիներ Կատեգորիա:Ամերիկացի մանկավարժներ
Տանջանք (կտավ)
Տանջանք (Angoisses կամ Angoisse), Օգոստոս Ֆրիդրիխ Շենկի յուղաներկ կտավը, որը նկարվել է 1878 թվականին։ Այն պատկերում է ուժասպառ մայր ոչխարին, որը կանգնած է իր գառան դիակի վրա՝ շրջապատված մարդասպան ագռավների ոհմակով։
Այն Շենկի ամենահայտնի նկարն է և պահվում է Ավստրալիայի Մելբուռն քաղաքի Վիկտորիայի ազգային պատկերասրահում 1880 թվականից։ Կտավը պատկերասրահի կողմից ձեռք է բերվել վաղ՝ հիմնադրումից ընդամենը մի քանի տարի անց, և երկու անգամ՝ 1906 և 2011 թվականներին, ճանաչվել է պատկերասրահի 75,000 աշխատանքներից ամենահայտնին։
Նկարագրություն
Նկարում պատկերված է խելագարված ոչխարը, որի դեմքին նկարիչը արտահայտել է վիշտ, նրա շունչը սառում է օդում։ Մայր ոչխարը կանգնած է իր գառան դիակի մոտ, որի բերանից սպիտակ ձյան վրա արյուն է հոսում։ Նրանք շրջապատված են սև ագռավների երամով, որոնք հավաքվել են մռայլ մոխրագույն ամպամած ձմեռային երկնքի տակ՝ սպասելով դիակը կրծելու հնարավորությանը։ Նկարի խլացված երանգները՝ սպիտակ, մոխրագույն, շագանակագույն և սև գրեթե միապաղաղ երանգները, արտացոլում են նրա հուսահատությունը։ Նկարի չափն է 151,0 սմ × 251,2 սմ (59,4 դյույմ × 98,9 դյույմ) և ներքևի ձախ անկյունում ստորագրված «Շենկ»։
Պատմություն
Շենկը ծնվել է Հոլշտեյնի Գլյուկշտադտում, այժմ Գերմանիայում, բայց այն ժամանակ Դանիայում, և իր կյանքի մեծ մասն ապրել և աշխատել է Ֆրանսիայում ։ Կտավը ցուցադրվել է Փարիզում 1878 թվականին ֆրանսիական «Անգուազներ» անվանումով, այնուհետև հաջորդ տարի Լոնդոնում։ Այն փորագրել է Շառլ Մորասը (Ֆրանսիա) 1878 թվականին ֆրանսիական լ'Արտ (Ֆրանսիա) պարբերականի համար և Տիբուրս դե մերը (Ֆրանսիա) 1879 թվականին։ Նկարը գնվել է Լոնդոնի Agnew's արվեստի դիլերի կողմից, այնուհետև վաճառվել Վիկտորիայի ազգային պատկերասրահին։ Նա Ավստրալիա է ժամանել 1880 թվականին։ Կտավի հսկա շրջանակը պահպանվել է ։։
Ծանոթագրություններ
Կատեգորիա:1878 նկարներ
Հենի Հենջոր
Հենի Հենջոր ահաբեկիչ-օդաչու, առևանգել է չվերթ 77-ը, որը պատկանում էր American Airlines ավիաընկերությանը։ Նրա առևանգած ինքնաթիռը բախվել է Պենտագոնում։
Հենջորը ծնվել է Սաուդյան Արաբիայում, առաջին անգամ եկել է ԱՄՆ 1991 թվականին, ընդունվել Արիզոնայի համալսարան, որպեսզի ուսումնասիրեր անգլերեն լեզուն։ Մի քանի ամիս անց Հենջորը վերադառնում է Սաուդյան Արաբիա։ 1996 թվականին նա կրկին ժամանում է Միացյալ Նահագներ, որպեսզի շարունակի անգլերեն լեզուն, բայց արդել Կալիֆորնիայում։ Ուսումը ավարտելուց հետո, Հենջորը իր փորձնական դասընթացները կատարում է Արիզոնայում։ 1999 թվականին նա սատնում է վկայական, որով կարող էր աշխատանք փնտրել Սաուդյան Արաբիայում։ Հենի Հենջոր ուզում է ընդունվել Ջիդդայի քաղաքացիական ավիացիայի դպրոց, սակայն նա չի կարողանում ընդունվել։ 1999 թվականին նա լքում է իր ընտանիքը, որպեսզի Սաուդյան Արաբիայում աշխատանք փնտրի։
Հենջորը 2000 թվականի դեկտեմբերին վերադառնում է ԱՄՆ։ Կալիֆորնիայում նա միանում է Նավաֆ Ալ Հազմիին, և նրանք անմիջապես գնում են Արիզոնա, որտեղ փորձնական վերապատրաստման դասընթացների են մասնակցում։
2001 թվականի սեպտեմբերի 2-ին Հենի Հենջորը ժամանում է Վաշինգտոն։ 2001 թվականի սեպտեմբերի 11-ին մի խումբ ահաբեկիչների հետ միասին առևանգում են չվերթ 77-ը, որը թռչում էր Վաշինգտոնից դեպի Լոս Անջելես ։ Աղետի հետևանքով ինքնաթիռում գտնվող բոլոր 64 մարդիկ մահացել են։
Արտաքին հղումներ
Կատեգորիա:Օդաչուներ Կատեգորիա:Ահաբեկիչներ
Անտոնին Բենևից
Անտոնին Բենևից, չեխ ջութակահար, դիրիժոր և երաժշտության ուսուցիչ։
Կենսագրություն
Ծնվել է 1833 թվականի մարտի 26-ին Չեխիայում։ Անտոնին Բենևիցը գերմանացու և չեխ կնոջ որդի է եղել։ 1852 թվականին ավարտել է Պրահայի կոնսերվատորիան՝ Մորից Միլդների դասարանը։ 1852-1861 թվականներին նա ջութակահար էր Պրահայի դասային թատրոնում, միևնույն ժամանակ հանդես էր գալիս եվրոպական տարբեր երկրներում որպես մենակատար։ Որպես անսամբլի կատարող նա մասնակցել է Բեդրժիխ Սմետանայի դաշնամուրային տրիոյի պրեմիերային ։
Որպես դիրիժոր 1896 թվականի հունիսի 3-ի կիսամյակային համերգում նա առաջին անգամ կատարել է Անտոնին Դվորժակի «Ջրային», «Կեսօր» և «Ոսկե ճախարակ» սիմֆոնիկ բանաստեղծությունները ։
1865 թվականից կոնսերվատորիայի պրոֆեսոր է եղել, իսկ 1882-1901 թվականներին՝ կոնսերվատորիայի ռեկտոր։ Պրահայի կոնսերվատորիայի պաշտոնական կայքը Բենևիցի ղեկավարման շրջանն անվանել է «ոսկե ժամանակ» ։ Նա Կամմերմուսիկվերինի հիմնադիրներից մեկն էր, ում ազգային իդեալները դրդել են, որ Բեդրիժիխ Սմետանան գրի e-moll «Իմ կյանքից» ։
19-րդ և 20-րդ դարերի սկզբին Բեննևիցի ուսանողների թվում հայտնի չեխ երաժիշտներն էին՝ Ֆրանց Լեհարը, Յոսեֆ Սուկը,Ֆրանտիշեկ Օնդրժիչեկը։
Արտաքին հղումներ
Կատեգորիա:Չեխ ջութակահարներ Կատեգորիա:Չեխ դիրիժորներ Կատեգորիա:Երաժշտական մանկավարժներ Կատեգորիա:Կոմպոզիտորներ այբբենական կարգով Կատեգորիա:Չեխ կոմպոզիտորներ Կատեգորիա:Չեխիայում մահացածներ Կատեգորիա:Անձինք Կատեգորիա:Դիրիժորներ
Հոգեդեղ
Հոգեդեղ, հայկական արական անուն։ Առաջացել է հայերեն հոգի և դեղ բառերից։ Նշանակում է «ծնողների համար հոգու դեղ կամ ճար»։ Հազվագյուտ անուն է ։
Ծանոթագրություններ
Կատեգորիա:Հայկական արական անձնանուններ
Սուրեն Սպանդարյանի հուշարձան (Երևան)
Սուրեն Սպանդարյանի հուշարձան, գտնվում է Երևանում՝ Գարեգին Նժդեհի հրապարակում, տեղադրվել է 1990 թվականին։
Տվյալներ
Քանդակը կառուցված է բրոնզից և բազալտից, բարձրությունը 6, 5 մետր է։
Պատմություն
Հասարակական-քաղաքական գործիչ, լրագրող, գրաքննադատ, հեղափոխական Սուրեն Սպանդարյանի ծննդյան 100-ամյակի օրը՝ 1982 թվականի դեկտեմբերի 8-ին, նրա անվան հրապարակում տեղադրվում է ցուցանակ. «Այս հրապարակում կդրվի պրոֆեսիոնալ հեղափոխական, կոմկուսի ականավոր գործիչ Սուրեն Սպանդարյանի արձանը»։ Սակայն հուշարձանը տեղադրվել է միայն 1990 թվականին
Հայաստանի անկախությունից հետո հրապարակը վերանվանվել է Գարեգին Նժդեհի անունով։
Ծանոթագրություններ
Կատեգորիա:Երևանի հուշարձաններ
Կերամիկ (քաղաքատիպ ավան, Ուկրաինա)
Կերամիկ (Керамік), քաղաքատիպ ավան Ուկրաինայի Դոնեցկի մարզի Յասինովատսկի շրջանում։
2011 թվականի տվյալներով Կերամիկ քաղաքատիպ ավանում բնակվում էր 385 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Հոգի (անձնանուն)
Հոգի, հայկական արական անուն։ Առաջացել է հայերեն հոգի բառից։ Հիշատակված է միայն 13-րդ դարում ։
Ծանոթագրություններ
Կատեգորիա:Հայկական արական անձնանուններ
Նորվեգիայի ֆյորդերի ցանկ
Ֆյորդը (fjord) հողի մեջ խորապես մխված ժայռոտ ափեր ունեցող, նեղ և ոլորուն ծովածոց է։ Ֆյորդի երկարությունը սովորաբար մի քանի անգամ (հիմնականում տասնյակներով շատ) մեծ է լայնությունից։ Ֆյորդի ափերը հիմնականում կազմված են մինչև 1000 մետր բարձրության ժայռերից։
Ցանկում ներկայացված են Նորվեգիայի ֆյորդերը Սկանդինավյան թերակղզուց մինչև Ռուսաստանի և Շվեդիայի սահման։ Շպիցբերգենի ֆյորդերը թվարկված են ժամացույցի սլաքի ուղղությամբ։
Արտաքին հղումներ
Կատեգորիա:Ցանկեր:Նորվեգիա Կատեգորիա:Նորվեգիայի ֆյորդեր
Նորմա Թոլմաջ
Նորմա Թոլմաջ (Norma Talmadge,  ) — ամերիկացի դերասանուհի և  համր ֆիլմերի պրոդյուսեր, ով հասել է հանրաճանաչության գագաթնակետին 1920-ական թվականների սկզբին, երբ պատկանում էր ամերիկյան կինոյի ամենահայտնի աստղերի թվին.
Կենսագրություն
Դերասանական Կարիերան Նորմա Թոլմաջը սկսել է կարճամետրաժ ֆիլմերում մասնակցությամբ դեռ 1910 թվականին году ԱՄՆ Արևելյան ափին, իսկ՝ որոշակի հաջողությունների և փառքի հասնելով, 1920-ական թվականների  սկզբին տեղափոխվում է Հոլիվուդ։ Հիմնականում մասնագիտանալով մելոդրամների վրա՝ Թոլմաջը խաղաց իր ամենահայտնի դերը Սիդնի Ֆրանկլինի «Քնքուշ ժպիտ» կինոֆիլմում 1922 թվականին , իսկ բացի դրանից նրա համար հաղթական դարձան դերերը Ֆրենկ Բորզեյգի դրամաներում՝ «Գաղտնիքներ» (1924), «Լեդի» (1925), որտեղ նա միաժամանակ հանդես եկավ որպես պրոդյուսեր, և «Աղավնի»ֆիլմը(1927). Համարվում է, որ հենց Նորմա Թոլմաջը դրեց հետևյալ ավանդույթի սկիզբը․ թողնել ոտքերի ու ձեռքի ափերի հետքերը Գրաումանի չինական թատրոնի դիմաց՝ 1927 թվականի գարնանը նրա մուտքի մոտ՝ պատահաբար ոտքը դնելով  թաց բետոնի վրա։